CELEX: 62019TA0065
Language: lt
Date: 2021-07-14 00:00:00
Title: Byla T-65/19: 2021 m. liepos 14 d. Bendrojo Teismo sprendimas byloje AI / ECDC (Viešoji tarnyba – ECDC personalas – Psichologinis priekabiavimas – Tarnybos nuostatų 12a straipsnis – Pagalbos prašymas – Pareigos suteikti pagalbą apimtis – Tarnybos nuostatų 24 straipsnis – Skundžiamus veiksmus atlikusio asmens pasitraukimas iš pareigų – Drausminės procedūros nepradėjimas – Tarnybos nuostatų 86 straipsnis – Atsakymas į pagalbos prašymą – Ieškinys dėl panaikinimo – Asmens nenaudai priimtas aktas – Teisės būti išklausytam pažeidimas – Motyvavimo stoka – Atsisakymas leisti susipažinti su tyrimo ataskaita ir kitais dokumentais – Pagrindinių teisių chartijos 41 straipsnis – Atsakomybė)

2021 9 6   
            
            
               LT
            
            
               Europos Sąjungos oficialusis leidinys
            
            
               C 357/18
            
         
      2021 m. liepos 14 d. Bendrojo Teismo sprendimas byloje AI / ECDC
      
      (Byla T-65/19) (1)
      
      (Viešoji tarnyba - ECDC personalas - Psichologinis priekabiavimas - Tarnybos nuostatų 12a straipsnis - Pagalbos prašymas - Pareigos suteikti pagalbą apimtis - Tarnybos nuostatų 24 straipsnis - Skundžiamus veiksmus atlikusio asmens pasitraukimas iš pareigų - Drausminės procedūros nepradėjimas - Tarnybos nuostatų 86 straipsnis - Atsakymas į pagalbos prašymą - Ieškinys dėl panaikinimo - Asmens nenaudai priimtas aktas - Teisės būti išklausytam pažeidimas - Motyvavimo stoka - Atsisakymas leisti susipažinti su tyrimo ataskaita ir kitais dokumentais - Pagrindinių teisių chartijos 41 straipsnis - Atsakomybė)
      (2021/C 357/28)
      Proceso kalba: anglų
      
         Šalys
      
      
         Ieškovas: AI, atstovaujamas advokačių L. Levi ir A. Champetier
      
         Atsakovas: Europos ligų prevencijos ir kontrolės centras (ECDC), atstovaujamas J. Mannheim ir A. Iber, padedamų advokatų D. Waelbroeck ir A. Duron
      
         Dalykas
      
      Pagal SESV 270 straipsnį pateiktas prašymas, pirma, panaikinti 2018 m. gegužės 18 d., birželio 20 d. ir spalio 26 d. ECDC sprendimus, priimtus atsakant į ieškovo pagalbos prašymą dėl psichologinio priekabiavimo ir jo prašymą leisti susipažinti su tam tikrais dokumentais, ir, antra, atlyginti patirtą žalą.
      
         Rezoliucinė dalis
      
      
                  1.
               
               
                  Panaikinti 2018 m. gegužės 18 d. Europos ligų prevencijos ir kontrolės centro (ECDC) sprendimą, priimtą atsakant į 2017 m. birželio 20 d. AI pateiktą pagalbos prašymą.
               
            
                  2.
               
               
                  Panaikinti 2018 m. birželio 20 d. ECDC sprendimą, kiek juo atsisakyta suteikti AI galimybę susipažinti su nekonfidencialiomis ir su juo susijusiomis tyrimo ataskaitos, susijusios su jo 2017 m. birželio 20 d. pagalbos prašymu, ir 2018 m. sausio 17 d. A el. laiško dalimis.
               
            
                  3.
               
               
                  Panaikinti 2018 m. spalio 26 d. ECDC sprendimą atmesti 2018 m. liepos 2 d. AI skundą.
               
            
                  4.
               
               
                  Atmesti prašymą atlyginti žalą.
               
            
                  5.
               
               
                  ECDC padengia savo bylinėjimosi išlaidas ir tris ketvirtadalius AI patirtų bylinėjimosi išlaidų.
               
            
                  6.
               
               
                  AI padengia ketvirtadalį savo bylinėjimosi išlaidų.
               
            
         (1)  OL C 131, 2019 4 8.